رامز مجنون رسمى برنامج مقالب كاميرا خفيه بيقدمه رامز جلال, و بيتعرض فى رمضان سنه 2020 بشكل يومى على قنوات ام بى سى, مخرج البرنامج محمد نصير و المنتج وليد الابراهيم رئيس مجموعه ام بى سى, اتصور البرنامج فى دبى فى الامارات. فكره البرنامج علي نفس نمط برامج رامز اللى قبل كده و هيا انهم يستدعو ضيف و يعملو فيه مقلب, المهمه السنه دى هتقوم بيها الفنانه و الاعلاميه اليمنيه أروى ( مغنيه ) لأنها اشتغلت قبل كده فى البرامج التلفزيونيه, الضيف هيقعد على كرسى كهربائى من غير ما بيعرف و لما يحاول يقوم من الكرسى مش هيقدر لان الكرسى مربوط بسلاسل, بيظهر رامز و لما الضيف يحاول يجرى عشان ينتقم منه بيوقع فى بركه ميه, بعد بركه الميه سلم عليه صابون عشان الضيف يتزحلق. قدم رامز جلال 9 برامج مقالب للتلفزيون فى السنوات التمانيه و كلها كانت فى شهر رمضان, اولها كانت سنه 2011 فى برنامج رامز قلب الاسد, و بعديها رامز ثعلب الصحراء فى سنه 2012, و رامز عنخ آمون سنه 2013, و رامز قرش البحر سنه 2014, و رامز واكل الجو فى سنه 2015, و رامز بيلعب بالنار سنه 2016, و رامز تحت الأرض سنه 2017, و رامز تحت الصفر سنه 2018, و رامز فى الشلال فى سنه 2019.